Uraš

Uraš – deivė Mesopotamijos mitologijoje, kai kada laikoma dangaus dievo Anu sutuoktine. Uraš dukterys – Ninisina ir Nisaba. Aptikta įrašų, kuriuose teigiama, kad deivės vardas reiškia „žemė“. Tą patį šumerų kalba reiškia ir kitos Anu sutuoktinės Ki vardas. Su deivės Uraš vardu bandomas sieti Ninurtos vardo dėmuo -urta (vardo dėmuo Nin- reiškia „viešpats“). 

Žinoma ir vyriškoji dievybė Urašas – vietinis Dilbato miesto (šiaurinėje Babilonijoje) dievas. Kaip ir deivė Uraš, jis buvo siejamas su Anu – vienoje tradicijoje laikytas Anu protėviu.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 182. ISBN 978-0-292-70794-8. Vėliau Uraš vardu imtas vadinti ir pats Anu, žodis įgavo dangaus reikšmę.Wayne Horowitz (1998). Mesopotamian Cosmic Geography. Eisenbrauns. p. 231. ISBN 978-0-931464-99-7.

 Šaltiniai 

Kategorija:Mesopotamijos deivės